題陳公悦足軒
作者：周紫芝
朝代：宋

paragraphs: 饑人未食長流涎，芋魁作飯腹果然。
八珍九鼎紛滿前，鼎中一臠不下咽。
吐而去之惟欲眠，貪夫嗜利絕可憐。
牙箸落手喜若顛，家有窟郎無數錢。
跨州連陌空多田，千頭萬尾不當緣。
高臺未傾金碧鮮，客食不下日十千。
棄禍忽起踵復旋，利激奴輩非關天。
太邱諸子圖畫傳，元方季方兩聯翩。
元也作詩如湧泉，高歌大笑傾四筵。
只今爲郎近日邊，季也勇退高騰騫。
結廬庇雨無餘椽，栽花移竹今幾年。
種穀只取田一廛，鷄肥酒熟客可延。
人生安分作當捐，眼前取足須隨緣。
倩營莵裘將老焉，伯氏欲掛神武冠。
歸作兩翁相對間，政看寶带黄金懸，未可便情詩盟寒。